CELEX: 52003PC0801
Language: fi
Date: 2003-12-18
Title: Ehdotus: neuvoston asetus Intiasta, Taiwanista ja Serbiasta ja Montenegrosta peräisin olevien, raudasta tai seostamattomasta teräksestä valmistettujen, vähintään 600 millimetrin levyisten pleteroimattomien ja muulla tavalla metallilla tai muulla aineella pinnoittamattomien, kelattujen, ei enempää valmistettujen kuin kuumavalssattujen levyvalmisteiden tuontia koskevan polkumyynnin vastaisen menettelyn päättämisestä

Avis juridique important

|

52003PC0801

Ehdotus: neuvoston asetus Intiasta, Taiwanista ja Serbiasta ja Montenegrosta peräisin olevien, raudasta tai seostamattomasta teräksestä valmistettujen, vähintään 600 millimetrin levyisten pleteroimattomien ja muulla tavalla metallilla tai muulla aineella pinnoittamattomien, kelattujen, ei enempää valmistettujen kuin kuumavalssattujen levyvalmisteiden tuontia koskevan polkumyynnin vastaisen menettelyn päättämisestä  /* KOM/2003/0801 lopull. */  

Ehdotus: NEUVOSTON ASETUS Intiasta, Taiwanista ja Serbiasta ja Montenegrosta peräisin olevien, raudasta tai seostamattomasta teräksestä valmistettujen, vähintään 600 millimetrin levyisten pleteroimattomien ja muulla tavalla metallilla tai muulla aineella pinnoittamattomien, kelattujen, ei enempää valmistettujen kuin kuumavalssattujen levyvalmisteiden tuontia koskevan polkumyynnin vastaisen menettelyn päättämisestä(komission esittämä)PERUSTELUTKomissio pani joulukuussa 2001 vireille muun muassa Bulgarista ja Etelä-Afrikasta peräisin olevien kuumavalssattujen kelojen tuonnissa helmikuussa 2000 käyttöön otettujen lopullisten polkumyyntitoimenpiteiden välivaiheen tarkastelun. Samalla komissio pani vireille muun muassa Egyptistä, Slovakiasta ja Turkista peräisin olevan saman tuotteen tuontia koskevan uuden tutkimuksen.Näiden tutkimusten perusteella komissio totesi kummassakin tapauksessa asianomaisen tuonnin tapahtuvan vahingollisella polkumyynnillä. Mitkään pakottavat syyt eivät viitanneet siihen, että toimenpiteet olisivat yhteisön edun vastaisia.Näin ollen komissio toimitti neuvostolle ehdotuksen Bulgariasta ja Etelä-Afrikasta peräisin olevien kuumavalssattujen kelojen tuonnissa voimassa olevien lopullisten polkumyyntitoimenpiteiden muuttamiseksi sekä lopullisten polkumyyntitullien käyttöön ottamiseksi Egyptistä, Slovakiasta ja Turkista peräisin olevan saman tuotteen tuonnissa.Koska neuvosto ei kuitenkaan hyväksynyt komission ehdotusta, Egyptistä, Slovakiasta ja Turkista peräisin olevien kuumavalssattujen kelojen tuonnissa ei otettu tulleja käyttöön, koska toimenpiteiden määräämiselle säädetty määräaika kului umpeen.Tämän vuoksi ja komission perustavaa laatua olevan syrjimättömyysperiaatteen mukaisesti sekä perusasetuksen 9 artiklan 5 kohdan säännösten mukaisesti Bulgariasta ja Etelä-Afrikasta peräisin olevan saman tuotteen tuontia koskeva välivaiheen tarkastelu päätettiin ottamatta toimenpiteitä uudestaan käyttöön.Johdonmukaisen lähestymistavan, edellä mainitun syrjimättömyysperiaatteen ja perusasetuksen 9 artiklan 5 kohdan noudattamiseksi ehdotetaan, että Taiwanista, Intiasta ja Serbiasta ja Montenegrosta peräisin olevien kuumavalssattujen kelojen tuontia koskeva, vireillä oleva menettely päätetään.Ehdotus: NEUVOSTON ASETUS Intiasta, Taiwanista ja Serbiasta ja Montenegrosta [1] peräisin olevien, raudasta tai seostamattomasta teräksestä valmistettujen, vähintään 600 millimetrin levyisten pleteroimattomien ja muulla tavalla metallilla tai muulla aineella pinnoittamattomien, kelattujen, ei enempää valmistettujen kuin kuumavalssattujen levyvalmisteiden tuontia koskevan polkumyynnin vastaisen menettelyn päättämisestä[1]  Entinen Jugoslavian liittotasavalta.EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [2], jäljempänä 'perusasetus', ja erityisesti sen 9 artiklan 5 kohdan,[2]  EYVL L 56, 6.3.1996, s.1. Asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s.1).ottaa huomioon komission päätösten N:o 2277/96/EHTY ja N:o 1889/98/EHTY nojalla käyttöön otettuja polkumyynnin ja tukien vastaisia toimenpiteitä sekä kyseisten päätösten mukaisia, vireillä olevia polkumyynnin ja tukien vastaisia tutkimuksia, valituksia ja hakemuksia koskevista siirtymäkauden säännöksistä 3 päivänä kesäkuuta 2002 annetun neuvoston asetuksen (EY) N:o 963/2002 [3],[3]  EYVL L 149, 7.6.2002, s. 3.ottaa huomioon komission ehdotuksen, jonka se on tehnyt kuultuaan neuvoa-antavaa komiteaa,sekä katsoo seuraavaa:1. Oikeusperusta(1) Euroopan hiili- ja teräsyhteisön (EHTY) perustamissopimuksen, jäljempänä 'EHTY-sopimus', voimassaolo päättyi 23 päivänä heinäkuuta 2002. Aiemmin EHTY-sopimuksen soveltamisalaan kuuluneet tuotteet ovat kuuluneet 24 päivästä heinäkuuta 2002 Euroopan yhteisön perustamissopimuksen soveltamisalaan. Neuvoston asetuksen (EY) N:o 963/2002 mukaisesti kaikkiin kyseisenä päivänä vireillä olleisiin polkumyyntitutkimuksiin sovelletaan sen vuoksi perusasetuksen säännöksiä.2. Voimassa olevat toimenpiteet(2) Komissio otti helmikuussa 2000 komission päätöksellä 283/2000/EHTY [4] käyttöön lopulliset polkumyyntitullit Bulgariasta, Intiasta, Taiwanista, Etelä-Afrikasta ja Serbiasta ja Montenegrosta peräisin olevien, raudasta tai seostamattomasta teräksestä valmistettujen, vähintään 600 millimetrin levyisten pleteroimattomien ja muulla tavalla metallilla tai muulla aineella pinnoittamattomien, kelattujen, ei enempää valmistettujen kuin kuumavalssattujen levyvalmisteiden tuonnissa.[4]  EYVL L 31, 5.2.2000, s. 15, sellaisena kuin se on viimeksi muutettuna komission päätöksellä N:o 1043/2002/EHTY (EYVL L 157, 15.6.2002, s. 45).3. Menettelyn päättäminen(3) Päätöksen 2277/96/EHTY [5], jäljempänä 'EHTY-päätös', 5 artiklan mukaisesti komissio julkaisi 20 päivänä joulukuuta 2001 Euroopan yhteisöjen virallisessa lehdessä [6] ilmoituksen Egyptistä, Unkarista, Iranista, Libyasta, Slovakiasta ja Turkista peräisin olevien kuumavalssattujen kelojen tuontia yhteisöön koskevan polkumyynnin vastaisen menettelyn vireillepanosta.[5]   EYVL L 308, 29.11.1996, s. 11. Päätös sellaisena kuin se on muutettuna komission päätöksellä N:o 1000/1999 (EYVL L 122, 12.5.1999, s. 35).[6]   EYVL C 364, 20.12.2001, s. 5.(4) EHTY-päätöksen 11 artiklan 3 kohdan mukaisesti komissio julkaisi 20 päivänä joulukuuta 2001 Euroopan yhteisöjen virallisessa lehdessä [7] ilmoituksen komission päätöksellä 283/2000/EHTY, sellaisena kuin se on muutettuna komission päätöksellä N:o 1043/2002/EHTY, Bulgariasta ja Etelä-Afrikasta peräisin olevien kuumavalssattujen kelojen tuonnissa käyttöön otettujen lopullisten polkumyyntitullien ja sitoumusten tarkastelun vireillepanosta.[7]  EYVL C 364, 20.12.2001, s. 8.(5) Asiaa tutkittuaan komissio ehdotti neuvostolle lopullisten polkumyyntitoimenpiteiden käyttöönottoa Egyptistä, Slovakiasta ja Turkista peräisin olevien kuumavalssattujen kelojen tuonnissa. Neuvosto ei kuitenkaan hyväksynyt ehdotusta perusasetuksessa asetetussa määräajassa. Tämän vuoksi Egyptistä, Slovakiasta ja Turkista peräisin olevassa tuonnissa ei otettu käyttöön lopullisia toimenpiteitä.(6) Yhteisön oikeuden yleisen perusperiaatteen mukaisesti samanlaisia tapauksia on käsiteltävä tasavertaisesti. Tämä periaate näkyy perusasetuksen 9 artiklan 5 kohdassa, jossa säädetään, että sellaisen mistä tahansa tulevan tuonnin osalta, josta on todettu, että se tapahtuu polkumyynnillä ja että siitä aiheutuu vahinkoa, otetaan syrjimättömällä tavalla käyttöön polkumyyntitulli.(7) Tämän vuoksi pääteltiin, että koska Egyptistä, Turkista ja Slovakiasta peräisin olevaan tuontiin ei sovelleta toimenpiteitä, toimenpiteiden käyttöönotto Bulgariasta ja Etelä-Afrikasta peräisin olevassa tuonnissa johdanto-osan 4 kappaleessa mainitun tarkastelun perusteella syrjisi näitä kahta maata.(8) Neuvosto päätti tämän vuoksi neuvoston asetuksella (EY) N:o .... johdanto-osan 4 kappaleessa mainitun tarkastelun ottamatta Bulgariasta ja Etelä-Afrikasta peräisin olevien kuumavalssattujen kelojen tuonnissa käyttöön toimenpiteitä.(9) Komission päätöksellä 283/2000/EHTY otettiin käyttöön lopulliset polkumyyntitullit myös Intiasta, Taiwanista ja Serbiasta ja Montenegrosta peräisin olevien kuumavalssattujen kelojen tuonnissa.(10) Johdonmukaisen lähestymistavan ja perusasetuksen 9 artiklan 5 kohdassa esitetyn syrjimättömyysperiaatteen noudattamiseksi on välttämätöntä päättää Taiwanista, Intiasta ja Serbiasta ja Montenegrosta peräisin olevien kuumavalssattujen kelojen tuontia koskeva, vireillä oleva polkumyynti menettely.(11) Muun muassa Egyptiä, Slovakiaa ja Turkkia koskeva tutkimus oli päätettävä 20 päivänä maaliskuuta 2003 joko ottamalla käyttöön toimenpiteet tai päättämällä menettely. Koska samaa kohtelua on sovellettava Taiwanista, Serbiasta ja Montenegrosta ja Intiasta peräisin olevassa tuonnissa, näistä kolmesta maasta peräisin olevien kuumavalssattujen kelojen tuontia koskeva polkumyynnin vastainen menettely olisi päätettävä takautuvasti 20 päivästä maaliskuuta 2003,ON ANTANUT TÄMÄN ASETUKSEN:1 artiklaPäätetään Intiasta, Taiwanista ja Serbiasta ja Montenegrosta peräisin olevien, raudasta tai seostamattomasta teräksestä valmistettujen, vähintään 600 millimetrin levyisten pleteroimattomien ja muulla tavalla metallilla tai muulla aineella pinnoittamattomien, kelattujen, ei enempää valmistettujen kuin kuumavalssattujen levyvalmisteiden tuontia koskeva polkumyynnin vastainen menettely.2 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Sitä sovelletaan 20 päivästä maaliskuuta 2003.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja